ആനാ ടിഷു

ആനാ മരിയ മെറിനോ ടിഷു ([tiʒu]), എന്ന ആനാ ടിഷു  ഒരു ഫ്രഞ്ച്-ചിലിയൻ ഗായികയാണ്. 1990 കളുടെ അവസാനത്തിൽ മാകിസാ എന്ന ചിലിയൻ ഹിപ്-ഹോപ് ബാൻഡിന്റെ ഭാഗമായി ലാറ്റിൻ അമേരിക്കയിലെങ്ങും അറിയപ്പെട്ടു. 
2006-ൽ, മെക്സിക്കൻ ഗായിക ജൂലിയേറ്റ വെനാഗിയുമായി ചേർന്ന് നിർമിച്ച "എറെസ് പാരാ മി" എന്ന ഹിറ്റ് ഗാനത്തിലൂടെ ലാറ്റിൻ പോപ്പിന്റെ മുഖ്യധാരയിലേക്ക് കടന്നുവന്നു. 2009 ൽ ഇറങ്ങിയ 1977 എന്ന ആൽബം കൂടുതൽ വ്യാപകമായി അംഗീകാരം നേടി. ഈ ആൽബത്തിന് മികച്ച ലാറ്റിൻ റോക്ക്  ആൽബത്തിനുള്ള ഗ്രാമി പുരസ്കാരത്തിന് നാമനിർദ്ദേശം ലഭിച്ചു. എഎംസി ചാനൽ അവതരിപ്പിച്ച പ്രശസ്ത ടെലിവിഷൻ പരമ്പര 
ബ്രേക്കിങ്ങ് ബാഡ്, കോമഡി സെൻട്രലിന്റെ  ബ്രോഡ് സിറ്റി, ഇഎ സ്പോർട്സ് നിർമിച്ച 
വീഡിയോ ഗെയിം ഫിഫ 11 എന്നിവയിൽ ഈ ആൽബത്തിലെ "1977" എന്ന സിംഗിൾ ഉപയോഗിക്കപ്പെട്ടു. 

ചിലിയിൽ അഗസ്റ്റോ പിനോഷെയുടെ ഏകാധിപത്യ കാലഘട്ടത്തിൽ ഫ്രാൻസിലേക്ക് കുടിയേറിയ  ചിലിയൻ മാതാപിതാക്കളുടെ മകളാണ് ആനാ ടിഷു.

 അവലംബം 

വർഗ്ഗം:1977-ൽ ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
വർഗ്ഗം:ജീവിച്ചിരിക്കുന്നവർ